Νατρογλαυκοκερινίτης

Ο νατρογλαυκοκερινίτης (αγγλ. natroglaucocerinite) είναι ένυδρο θειικό ορυκτό του νατρίου, του αργιλίου, του χαλκού και του ψευδαργύρου. Το όνομά του οφείλεται στην παρόμοια χημική σύσταση με τον γλαυκοκερινίτη, από τον οποίο διαφέρει στο ότι περιέχει και νάτριο. Το όνομα εγκρίθηκε από την ΙΜΑ το 1995 (IMA1995-025), αλλά δεν έχει ακόμη εκδοθεί επίσημη περιγραφή του, με συνέπεια όλα τα αναφερόμενα στοιχεία να βασίζονται μόνο σε δύο μελέτες του T. Witzke και σε μακροσκοπική εξέταση του ορυκτού.

Έχει ανευρεθεί μόνο στα μεταλλεία Λαυρίου και συγκεκριμένα στο ορυχείο «Ιλάριον Νο. 50» και στο ορυχείο «Σερπιέρη», όπου αποτελεί και χαρακτηριστικό ορυκτό (type locality, TL).

Σημειώσεις

Πηγές
Mindat.org
Webmineral.com

Δείτε επίσης
Κατάλογος ορυκτών
Κατάλογος ορυκτών των μεταλλείων Λαυρίου

Νατρογλαυκοκερινιτης
Ορυκτά του θείου
Ορυκτά του νατρίου
Ορυκτά του χαλκού
Ορυκτά του ψευδαργύρου
Ένυδρα ορυκτά